Ministerstvo vnútra Slovenskej republiky

Centrum podpory Trenčín, Jilemnického 1 , 911 42 Trenčín

Č. p. : CPTN-MP-2024-003523-001

VÝZVA NA PREDLOŽENIE PONUKY

pre zákazku malého rozsahu zadávanú prostredníctvom systému JOSEPHINE podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky - Centrum podpory Trenčín

Adresa: Jilemnického 1, 911 42 Trenčín

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Ing. Monika Maslová

Telefón: 0961 20 5357

E-mail: monika.maslova@minv.sk

Odkaz na webové sídlo kde je výzva dostupná: <https://josephine.proebiz.com/sk/promoter/tender/59913/general>

### II. Opis

Názov zákazky:

Preprava ľudských pozostatkov a ľudských ostatkov na súdnu pitvu pre Okresné riaditeľstvo Policajného zboru v Považskej Bystrici

Druh zákazky: služba

Spoločný slovník obstarávania (CPV): 98370000-7 POHREBNÉ A SÚVISIACE SLUŽBY Rozdelenie predmetu zákazky na časti:

Predmet zákazky nie je rozdelený na časti

Hlavné miesto poskytovania služieb:

Ministerstvo vnútra Slovenskej republiky – Okresné riaditeľstvo Policajného zboru v Považskej Bystrici a všetky jemu podriadené útvary

Termín splnenia zákazky:

Priebežne počas trvania zmluvy, najviac však 24 mesiacov od uzatvorenia zmluvy

Opis predmetu zákazky:

Zabezpečenie prepravy ľudských pozostatkov a ľudských ostatkov v rámci Okresného riaditeľstva Policajného zboru v Považskej Bystrici a jemu podriadeným útvarom za účelom vykonania súdnej pitvy. Uchádzač bude v prípade potreby privolaný príslušníkom PZ na miesto činu, kde je povinný sa dostaviť do 90 minút od telefonického nahlásenia objednávateľom. Na uvedenom mieste vyzdvihne ľudské pozostatky, prípadne ostatky a podľa ďalších pokynov príslušníka PZ ich prevezie na súdnu pitvu do zariadenia v Martine alebo Nitre. Zaväzuje sa zabezpečovať manipuláciu nepretržite 24 hodín.

Cena za uvedené služby musí byť uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná. Ponuka musí obsahovať minimálne všetky informácie, údaje a položky tak, ako je priložené v tabuľke.

|  |  |  |  |  |
| --- | --- | --- | --- | --- |
| Bod | Názov služby | Cena za úkon v € bez DPH | DPH 20% | Cena za úkon v € s DPH |
| 1. | Cena za prepravu a uskladnenie ľudských pozostatkov za účelom vykonania súdnej pitvy v cene je zahrnuté: * Cena za prepravu
* Manipulácia so zosnulým
* Použitie mraziaceho/chladiaceho boxu do 100 hodín
* Transportný vak
* Čakacia doba - výkon na mieste
* Dezinfekcia vozidla
 |  |   |   |
| 2. | Použitie chladiaceho/mraziaceho boxu nad 100 hodín (cena za 1 hod.) |   |   |   |
| 3. | Súčet cien (bod 1. a bod 2.) |   |   |   |

Množstvo alebo rozsah obstarávaných tovarov, stavebných prác alebo služieb

Priebežne na základe objednávok podľa potreby na dodanie požadovaného množstva predmetu zákazky do vyčerpania finančného limitu zmluvy, najviac však 24 mesiacov od uzatvorenia zmluvy, podľa toho, ktorá skutočnosť nastane skôr.

### III. predpokladaná hodnota zákazky:

### Predpokladaná hodnota zákazky je maximálne 9.000,- EUR bez DPH.

### IV. Informácie potrebné na vypracovanie ponuky, predloženie ponuky

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

Použije sa elektronická aukcia: ~~Áno~~/Nie

Lehota na predkladanie ponúk:

Dátum: 04. 10. 2024

Čas: 09:30 hod.

Dátum a čas otvárania ponúk:

Dátum: 04. 10. 2024

Čas: 10:00 hod.

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com> .

### V. Podmienky účasti

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky, t. j. živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra.
2. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.
3. Podpísaný a opečiatkovaný prevádzkový poriadok schválený Regionálnym úradom verejného zdravotníctva.

Verejný obstarávateľ nepožaduje predloženie originálu alebo úradne overenej kópie vyššie uvedených dokladov.

### VI. Kritériá vyhodnotenia ponúk a vyhodnotenie ponúk

Najnižšia cena.

Za najnižšiu cenu sa považuje súčet cien za celý predmet obstarávania (bod 3. tabuľky v II. časti Opisu predmetu zákazky). V prípade rovnosti súčtu cien (bod 3.) bude rozhodovať ponuka uchádzača s nižšou cenou v bode 2.

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy a plnenia zmluvy

Výsledkom verejného obstarávania bude zmluva a objednávky podľa potreby na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jeden uchádzač nesplní podmienky účasti,
3. ani jedna z predložených ponúk nebude zodpovedať určeným požiadavkám vo výzve na predkladanie ponúk,
4. ak sa zmenili okolnosti, za ktorých sa vyhlásilo toto verejné obstarávanie

Dátum odoslania výzvy:

23. 09. 2024